
Az alapbetegség kiújulását meghatározó tényezők vizsgálata vesetranszplantációt követően

Kulcsszavak: vesetranszplantáció; glomerulonefritisz; rekurrencia, graftvesztés
Bevezetés: A vesetranszplantáció (VT) a krónikus vesebetegség (KVB) legjobb túlélést és életminõséget biztosító
kezelési módja. A KVB oka 10-38%-ban glomerulonefritisz (GN), amely 3-20%-ban tér vissza a VT utáni 5 éven belül. A rekurrencia ismert kockázati tényezõi között szerepel a recipiens életkora, az élõdonoros VT, és az IgA nefropátia valamint az FSGS alapbetegség. Egyes adatok alapján a preemptív VT is kockázati tényezõt jelent, azonban a dialízisen eltöltött idõ és az alapbetegség kiújulásának összefüggésével kapcsolatban az adatok ellentmondásosak.
Célkitûzés: Retrospektív obszervációs vizsgálatunk célja a VT elõtti dialízisen eltöltött idõ összefüggésének vizsgálata az alapbetegség visszatérési kockázatával.
Nullhipotézisünk szerint a dialízis ideje nem befolyásolja a rekurrenciát.
Módszer: Semmelweis Egyetem Sebészeti Transzplantációs és Gasztroenterológiai (STÉG) Klinikáján 2015.01.01-2023.12.31 között a 18 év feletti pácienseknél történt vesegraft biopsziákat vizsgáljuk. Rögzítjük a veseátültetéskor ismert recipiens, donor és transzplantáció specifikus demográfiai adatokat. A leíró statisztikai elemzést és egyvalamint többváltozós Cox regressziós analízist SPSS szoftverrel végeztük.
Eredmény: Összesen 340 betegnél (49,2 (IQR 20,8) év, 139 nõ, 291 cadaver donoros VT) 423 eseti graftbiopszia leletét tekintettük át. A VT és a biopszia között eltelt idõ 34,6 (IQR 95,2) hónap volt. 89 esetben (26,2%) GN alapbetegség mellett került sor a VT-re. 20 esetben (22,5%) igazolódott az alapbetegség rekurrenciája. 27 esetben de novo GN jelent meg (6,38%). Egyváltozós analízissel csak az alapbetegség típusa (ß -0,249 p=0,03), míg többváltozós modellben élõdonoros VT is elõre jelzi a rekurrencia valószínûségét. (ß -0,495 és 1,626 p<0,05). A dialízisen eltöltött idõ nem mutat összefüggést az alapbetegség kialakulásával.
Következtetés: A budapesti vesetranszplantációs centrumban a vizsgált idõszakban a GN rekurrencia aránya megközelíti a nemzetközi átlag felsõ határát. Élõdonoros transzplantáció és a GN típusa már a várólistára helyezéskor elõrevetítheti a rekurrencia nagyobb kockázatát, és független a dialízisen eltöltött idõtõl. További vizsgálatok szükségesek a primer GN típusaira jellemzõ szövettani és immunológiai jellegzetességek szerepének tisztázására a kiújulás elõre jelzésében VT-t követõen.



